நீதிமன்றத்தின் இந்தக் கண்டனத்தை அடுத்து நீதிபதி ரகுபதி விசாரணை ஆணைய தலைவர் பதவியை ராஜினாமா செய்துள்ளார். ராஜினாமா கடிதத்தைத் தலைமைச் செயலாளருக்கு அனுப்பியுள்ள அவர், தனது விசாரணை ஆவணங்கள், கணினி மற்றும் கார் ஆகியவற்றையும் அரசிடம் ஒப்படைத்தார். ராஜினாமா குறித்து கருத்து கூறியுள்ள நீதிபதி ரகுபதி, ``விசாரணை ஆணையம் பற்றி உயர் நீதிமன்றம் கூறிய கருத்து தர்மசங்கடத்தை ஏற்படுத்தியது. ஓய்வுபெற்ற பிறகு, ஏதேனும் பதவியைத் தேடிச் செல்வதைப்போல் நீதிமன்றம் கருத்து கூறியுள்ளது. சம்பளம் வாங்காமல்கூட மௌலிவாக்கம் கட்டட விபத்து குறித்து விசாரணை நடத்தினேன். ஆணையத்துக்கான தடையை நீக்கப் பலமுறை முறையிட்டும் விசாரிக்கவே இல்லை" எனக் கூறியுள்ளார்.